Universis presentes litteras inspecturis, Hugo dictus Prior, filius quondam Jandieti de Belna defuncti et Mathelia uxor ejus, salutem in Domino. Noveritis quod nos, pensata nostrarum animarum salute, dedimus et concessimus et adhuc damus et concedimus in perpetuum viris venerabilibus et discretis decano et capitulo Eduensi quamdam grangiam sitam in villa de Moloseio juxta domum heredum Thybelini de Manleto, donatione irrevocabili inter vivos. Et promittimus per juramenta nostra super hoc corporaliter prestita coram nobis se per se vel per alium contra dictam donationem non venire nec aliquid attemptare. Abrenunciamus etiam quo ad hoc, sub religione prestiti juramenti, etc. In cujus rei testimonium presentibus litteris sigillum curie Eduensis rogavimus et supplicavimus apponi. Et nos Officialis Eduensis, notum facimus universis quod nos ad preces et rogatum predictorum Hugonis et Mathelie ejus uxoris presentibus litteris sigillum curie Eduensis duximus apponendum. Datum anno Domini Mº CCº LXº septimo.